**Projektas**

|  |
| --- |
| UKMERGĖS RAJONO SAVIVALDYBĖS TARYBA |
|  |
| **SPRENDIMAS** |

**DĖL UKMERGĖS RAJONO SAVIVALDYBĖS TARYBOS 2022 M. SAUSIO 27 D. SPRENDIMO NR.7-15 „DĖL UKMERGĖS RAJONO SAVIVALDYBĖS SPORTININKŲ, PASIEKUSIŲ AUKŠTŲ REZULTATŲ, SKATINIMO TVARKOS APRAŠO PATVIRTINIMO“ PAKEITIMO**

2023 m. kovo d. Nr.

Ukmergė

 Vadovaudamasi Lietuvos Respublikos vietos savivaldos įstatymo 18 straipsnio 1 dalimi, atsižvelgdama į Ukmergės rajono savivaldybės kūno kultūros ir sporto tarybos 2023 m. kovo 14 d. nutarimą, Ukmergės rajono savivaldybės taryba n u s p r e n d ž i a:

Pakeisti 2022 m. sausio 27 d. sprendimu Nr.7-15 patvirtintą Ukmergės rajono savivaldybės sportininkų, pasiekusių aukštų rezultatų, skatinimo tvarkos aprašą:

1. pakeisti 10 punktą ir jį išdėstyti taip:

„10. Kartu su paraiška turi būti pateikti dokumentai, įrodantys varžybų rangą ir laimėtą vietą (varžybų nuostatai, protokolai, diplomų kopijos, informacija, iš kokių šalių ir kiek varžovų dalyvavo).

2. III skyriaus lentelę išdėstyti taip:

„12. Premijų dydžiai:

|  |  |
| --- | --- |
| Sporto varžybų pavadinimas | Iškovota vieta ir skiriamos piniginės premijos dydis (Eur) |
| pirmoji | antroji | trečioji |
| Olimpinės žaidynės, paralimpinės žaidynės | 2000 | 1600 | 1400 |
| Pasaulio čempionatai | 1000 | 750 | 500 |
| Europos čempionatai | 800 | 600 | 400 |
| Lietuvos Respublikos čempionatai ir pirmenybės | 500 | 400 | 300 |
| Lietuvos jaunių (jaunimo) žaidynės bei čempionatai ir pirmenybės | 300 | 200 | 150 |
| Pasaulio, Europos taurių varžybos, rengiamos tarptautinių ar nacionalinių federacijų | 600 | 500 | 400 |
| Lietuvos taurių varžybos, rengiamos nacionalinių federacijų | 400 | 300 | 200 |

3. pakeisti 13.1 papunktį ir jį išdėstyti taip:

„13.1. olimpinių ir parolimpinių sporto šakų individualių ir komandinių rungčių, sportinių žaidimų sportininkams, nepriklausomai nuo varžovų skaičiaus.“

4. pakeisti 13.2. papunktį ir jį išdėstyti taip:

„13.2. neolimpinių sporto šakų sportininkams, jeigu sporto varžybose dalyvauja ne mažiau kaip 15 varžovų, atstovaujančių ne mažiau kaip 10 skirtingų organizacijų, rajonų ir (ar) miestų.“

5. pakeisti 15 punktą ir jį išdėstyti taip:

„15. Už komandinį sporto laimėjimą kiekvienam komandos nariui skiriama Premija, kuri komandai apskaičiuojama Piniginių premijų skyrimo lentelėje nurodytą piniginės premijos dydį dauginant iš oficialios komandos ar komandinės rungties sportininkų skaičiaus. Premija pervedama į paraiškos teikėjo nurodytą sąskaitą.“

6. pakeisti 22 punktą ir jį išdėstyti taip:

„22. Premijos gavėjas pagerbiamas artimiausio Kūno kultūros ir sporto tarybos posėdžio metu, premijos suma pervedama į piniginės premijos gavėjo sąskaitą. Vadovaujantis Administracijos direktoriaus įsakymu, premijos gavėjų sąrašas skelbiamas savivaldybės interneto svetainėje. Premijos gavėjai apie tai informuojami elektroniniu paštu.“

7. papildyti aprašą 14 ir 24 punktais ir juos išdėstyti taip:

„14. Jei sportininkas dalyvavo tarptautinėse aukšto meistriškumo sporto varžybose, kurios nėra nurodytos Aprašo 12 punkte ir pasiekė sporto laimėjimą, Kūno kultūros ir sporto taryba vertina sporto varžybų atitiktį aukšto meistriškumo sporto varžybų kriterijams ir teikia siūlymą Administracijos direktoriui dėl Premijos skyrimo.“

„24. Atsižvelgiant į savivaldybės metinio biudžeto programoje turimas lėšas, lėšų poreikį premijoms, premijų dydis tais kalendoriniais metais Kūno kultūros ir sporto tarybos nutarimu, gali būti proporcingai koreguojamas.“

8. pakeisti aprašo priedą ir jį išdėstyti taip:

„Ukmergės rajono savivaldybės sportininkų,

pasiekusių aukštų rezultatų, skatinimo tvarkos aprašo priedas

**PARAIŠKA SKATINIMO PREMIJAI UŽ PASIEKTUS AUKŠTUS REZULTATUS SPORTO SRITYJE**

20\_\_m.\_\_\_\_\_\_\_\_\_\_\_\_\_\_\_d.

**1. INFORMACIJA APIE PAREIŠKĖJĄ**

 1.1. Juridinio asmens pavadinimas/fizinio asmens vardas, pavardė

 ...........................................................................................................................................

* 1. adresas ......................................................................................................................
	2. telefonas ...................................... el.paštas...............................................................

**2. INFORMACIJA APIE KANDIDATĄ**

2.1. Siūlomas kandidatas (-ai) (vardas, pavardė)

...........................................................................................................................................

...........................................................................................................................................

2.2. Kandidato sporto šaka ...............................................................................................

 2.3. Atstovaujama komanda, organizacija .......................................................................

2.4. Adresas ......................................................................................................................

2.5. Telefonas.................................... el.paštas.................................................................

**3. KANDIDATO(-Ų) PASIEKTI REZULTATAI**

...........................................................................................................................................

...........................................................................................................................................

...........................................................................................................................................

 **4. KITA INFORMACIJA, REIKŠMINGA KANDIDATO REZULTATUI PAGRĮSTI (**varžybų laikas ir vieta, dalyvavusių šalių/komandų/miestų, rajonų sąrašas ir kt.) ....................................................................................................................

...........................................................................................................................................

**5. KANDIDATO TRENERIS/MOKYTOJAS, JEI TOKS YRA**

...........................................................................................................................................

 **6. PRIDEDAMI DOKUMENTAI:**

 6.1. Dokumentai, kurie patvirtina laimėtą prizinę vietą

 ...........................................................................................................................................

 6.2.dokumentai, įrodantys varžybų rangą (nuostatai, protokolai, lentelės...)

 ..........................................................................................................................................

................................................................................................................................................................

(Paraišką teikiančio asmens vardas, pavardė, pareigos, parašas)“

 9. Buvusį aprašo 12 punktą laikyti atitinkamai 13 punktu, 14, 15, 16, 17, 18, 19, 20, 21, 22 punktus laikyti atitinkamai 16, 17, 18, 19, 20, 21, 22, 23, 25 punktais.

Savivaldybės meras

Projektą parengė:

Švietimo, kultūros ir sporto skyriaus

vyriausioji specialistė Rasa Ragelytė-Kraucevičienė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“

**UKMERGĖS RAJONO SAVIVALDYBĖS TARYBOS SPRENDIMO PROJEKTO „DĖL UKMERGĖS RAJONO SAVIVALDYBĖS TARYBOS 2022 M. SAUSIO 27 D. SPRENDIMO NR.7-15 „DĖL UKMERGĖS RAJONO SAVIVALDYBĖS SPORTININKŲ, PASIEKUSIŲ AUKŠTŲ REZULTATŲ, SKATINIMO TVARKOS APRAŠO PATVIRTINIMO“ PAKEITIMO“**

**AIŠKINAMASIS RAŠTAS**

2023 m. kovo d.

Ukmergė

**1.** **Sprendimo projekto rengimo pagrindas:**

 Lietuvos Respublikos vietos savivaldos įstatymo 18 straipsnio 1 dalyje reglamentuota savivaldybės tarybos teisė pakeisti ar panaikinti savo priimtus teisės aktus. Aprašo pakeitimas svarstytas 2023 m. kovo 14 d. Kūno kultūros ir sporto tarybos posėdyje, Aprašo pakeitimui pritarta.

 **2. Sprendimo projekto tikslas ir esmė:** patikslinti 2022 m. sausio 27 d. Ukmergės rajono savivaldybės tarybos sprendimu Nr. 7-15 patvirtintą Ukmergės rajono savivaldybės sportininkų, pasiekusių aukštų rezultatų, skatinimo tvarkos aprašą, skatinti rajono sportininkus, pasiekusius aukštų rezultatų sporto srityje, bei juos paruošusius trenerius (sporto mokytojus) ir skirti jiems pinigines premijas. 2022 metais, įgyvendinant Aprašo nuostatas, pastebėta, kad reikalingi kai kurių punktų patikslinimai, atsižvelgta į sporto bendruomenės narių pasiūlymus.

**3. Šiuo metu galiojančios ir teikiamu projektu siūlomos naujos nuostatos (esant galimybei** – **lyginamasis variantas): –** Aiškinamojo rašto priede pateikiamas savivaldybės tarybos 2022-01-27 sprendimu Nr. 7-15 patvirtinto Aprašo lyginamasis variantas.

 **4. Sprendimui įgyvendinti reikalingos lėšos ir galimi finansavimo šaltiniai:**

 Rajono savivaldybės biudžeto Kūno kultūros ir sporto plėtros programos lėšos. 2022 metais buvo apdovanoti 67 sportininkai, treneriai, sporto mokytojai, iš viso premijoms panaudota – 22 500 Eur.

 **5. Priėmus sprendimą laukiami rezultatai, galimos pasekmės:**

 Priėmus šį sprendimą, bus patikslintas Aprašas, numatyta galimybė skirti premijas olimpinių ir paralimpinių žaidynių prizininkams, išplėstas taurių varžybų aprašymas, įtrauktas punktas, kuriuo, atsižvelgiant į turimas biudžeto programos lėšas, galima proporcingai koreguoti skiriamų premijų dydžius.

 **6. Priimtam sprendimui įgyvendinti reikalingi papildomi teisės aktai (priimti, pakeisti, panaikinti):**

 Administracijos direktoriaus įsakymas dėl premijų skyrimo sportininkams.

 **7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais - sprendimo projekto antikorupcinis vertinimas: –**

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas: –**

**9. Sekretoriatas priimtą sprendimą pateikia\*:** Švietimo, kultūros ir sporto skyriui, Apskaitos skyriui, Ukmergės sporto centrui.

**10. Aiškinamojo rašto priedai: -** Aprašo lyginamasis variantas.

Švietimo, kultūros ir sporto skyriaus

vyriausioji specialistė Rasa Ragelytė-Kraucevičienė